***PREHRAMBENO-TEHNOLOŠKA ŠKOLA***

***Gjure Prejca 2***

***p.p.18***

***10040 ZAGREB-DUBRAVA***

***tel. 01/2992-357, fax. 2995-424***

***E-mail:*** ***ured@ss-prehrambenotehnoloska-zg.skole.hr***

*KLASA: 007-04/22-01/03*

*URBROJ: 251-295-03*

*Zagreb, 7. ožujka 2022.*

*IZVOD IZ ZAPISNIKA*

*s 8. sjednice Školskog odbora Prehrambeno-tehnološke škole održane dana 7. ožujka 2022. u Prehrambeno-tehnološkoj školi s početkom u 18:30 sati.*

*Na sjednici su prisutni:*

*1. Članovi Školskog odbora:
 - iz reda nastavnika i stručnih suradnika škole: Nina Pilić, Maja Vugrinec Lukavec
 - ispred skupa zaposlenika: Marija Sukačić-Vendl
 - predstavnica Vijeća roditelja: Martina Vuksan*

*- predstavnici osnivača: Avni Osmani, Jana Šic Žlabur, Nikica Mihaljević*

*2. Ostali prisutni: Josip Šestak, ravnatelj škole*

*Konstatirano je da postoji kvorum.*

*Za zapisničara se imenuje Marija Sukačić-Vendl.*

*Na početku sjednice predsjednica Školskog odbora Nina Pilić pozdravila je prisutne, posebice novoimenovane članove predstavnike osnivača gospođu Janu Šic Žlabur i gospodina Nikicu Mihaljevića te predstavnicu iz reda nastavnika i stručnih suradnika Maju Vugrinec Lukavec.*

*Nakon toga predložila je sljedeći:*

 *D N E V N I R E D*

1. *Verifikacija mandata imenovanih članova Školskog odbora iz reda osnivača i iz reda nastavnika i stručnih suradnika*
2. *Verifikacija zapisnika s 7. sjednice Školskog odbora*
3. *Aktualnosti između dviju sjednica Školskog odbora*
4. *Davanje prethodne suglasnosti za zasnivanje radnog odnosa po objavljenom natječaju*
5. *Pitanja i prijedlozi.*

*Dnevni red jednoglasno je prihvaćen.*

*Ad 1.*

*Predsjednica Školskog odbora Nina Pilić predstavila je predložene članove za Školski odbor iz reda osnivača gospođu Janu Šic Žlabur te gospodina Nikicu Mihaljevića koji su imenovani temeljem Zaključka gradonačelnika Grada Zagreba od 02. veljače 2022. godine. Predstavila je i Maju Vugrinec Lukavec izabranu iz reda nastavnika i stručnih suradnika Prehrambeno-tehnološke škole na mjesto preminule Mirne Redovniković. Pozvala je imenovane da se kratko predstave.*

*Gospođa Jana Šic Žlabur doktorica je biotehničkih znanosti i izvanredna profesorica na Agronomskom fakultetu u Zagrebu. Raduje se suradnji u Školskom odboru Prehrambeno-tehnološke škole te smatra da može doprinijeti radu zbog iskustva rada u visokoškolskoj nastavi, činjenici da je, uz doktorat, diplomirana nastavnica biologije i kemije te znanstvenom i nastavnom iskustvu koje je većinom vezano uz hranu i prehranu kao što su tehnološki procesi prerade voća i povrća, proizvodnja i prerada ljekovitog i začinskog bilja i ekološkom pristupu hrani kao otpadu. Aktivna je u Erasmus projektima te je pozvala nastavnike Prehrambeno-tehnološke škole na suradnju u većem broju znanstvenih i stručnih projekata na kojima trenutno radi.*

*Gospodin Nikica Mihaljević ravnatelj je Osnovne škole dr. Ante Starčevića s 31 godinom neprekinutog rada kao ravnatelj škole. Bio je dugogodišnji predsjednik Udruge ravnatelja osnovnih škola kao i član nekoliko školskih odbora. Raduje se suradnji u Školskom odboru i smatra da može svojim osobnim i profesionalnim iskustvom pripomoći u napretku i boljitku škole.*

*Maja Vugrinec Lukavec je diplomirana inženjerka prehrambene tehnologije i 7 godina nastavnica strukovnih predmeta u našoj školi te ispitna koordinatorica državne mature. Šest godina radila je kao nastavnica fizike i kemije u osnovnoj školi.*

*Nakon predstavljanja pristupilo se verifikaciji mandata te su jednoglasno verificirani mandati Jani Šic Žlabur, Nikici Mihaljeviću i Maji Vugrinec Lukavec.*

*Ad 2.*

*Na zapisnik s 7. sjednice Školskog odbora nije bilo primjedbi te su članovi Školskog odbora jednoglasno verificirali zapisnik s 7. sjednice Školskog odbora.*

*Ad 3.*

*Od zadnje sjednice Školskog odbora u školi se radilo na otklanjanju zaostalih nedostataka na zgradi nakon provedene energetske obnove. Održani su izbori za člana Školskog odbora iz reda nastavnika i stručnih suradnika nakon smrti članice Školskog odbora Mirne Redovniković. Učenici su tjedana dana bili na zimskim praznicima dok su nastavnici pohađali različite edukacije te radili na novim programima. Nakon relaksacije mjera za suzbijanje zaraze tijekom pandemije nastavnici su započeli s realizacijom izvanučioničke nastave kao što su posjeti muzejima i kazalištima, višednevnim izletima te organizaciji maturalnog putovanja koje će biti u Hrvatskoj.*

*Započelo se s edukacijama druge grupe učenika koji će u svrhu učenja boraviti u Španjolskoj u pratnji nastavnika u okviru Erasmus+ projekta. Prije polaska na mobilnost u Španjolsku učenici će proći edukaciju iz engleskoga jezika, stručnu, pedagošku te kulturološku edukaciju.*

*Ad 4.*

*Školski odbor jednoglasno je donio*

*ODLUKU:*

 *„Sukladno članku 114. Stavak 1. Zakona o odgoju i obrazovanju u osnovnoj i srednjoj školi po provedenom natječaju daje se prethodna suglasnost za zasnivanje radnog odnosa s:*

*Andrejom Cerjan, zaposlenoj na poslovima spremačice, na određeno puno radno vrijeme, 40 sati tjedno, 8 sati dnevno, uz uvjet probnog rada u trajanju od 1 mjesec. Početak rada 08. ožujka 2022. godine.“*

*Ad 5.*

*Dodatnih pitanja i prijedloga nije bilo.*

*8. sjednica Školskog odbora završena je u 19:15 sati.*

 *Predsjednica Školskog odbora:*

 *\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *Nina Pilić, dipl. ing.*